આ દરમિયાન ભારત અને પાકિસ્તાનના ડીજીએમઓ વચ્ચે ગઈકાલે હોટલાઈન પર લાંબી વાતચીત થઈ હતી અને બન્નેએ યુદ્ધવિરામના સંપૂર્ણ અને સાચા અર્થમાં અમલીકરણનો દૃઢ નિધર્રિ પુન: વ્યક્ત કર્યો હતો. 2017માં પાકિસ્તાન દ્વારા 800થી 900 વખત યુદ્ધવિરામનું ઉલ્લંઘન થયું હતું અને તેમાં 15 જેટલા ભારતીય જવાનો શહિદ થયા હતા. ચાલુ વર્ષે પણ અનેક વખત યુદ્ધવિરામના ઉલ્લંઘન પાકિસ્તાન દ્વારા થયા છે અને આ અંગે ભારતીય સેનાના ડીજીએમઓએ હોટલાઈન પર ભારે નારાજગી દશર્વિી હતી પરંતુ બન્નેએ કાશ્મીરમાં એલઓસી પર યુદ્ધવિરામના નક્કર અમલની ખાતરી દોહરાવી હતી. આમ હવે જોવાનું એ રહે છે કે પાકિસ્તાનની સેના દ્વારા અપાયેલી આ ખાતરી કેટલી સાચી ઠરે છે. ભારત તરફથી ક્યારેય સામેથીગોળીબાર કરવામાં આવતો નથી પરંતુ પાકિસ્તાન તરફથી ઉશ્કેરણી થાય છે ત્યારે ભારતીય જવાનોએ ભારે જડબાતોડ જવાબ આપવો પડે છે. યુદ્ધવિરામના ઉલ્લંઘનનો આ ખેલ બંધ કરવાની પાકિસ્તાને જે ખાતરી આપી છે તેનાથી બન્નેના સંબંધો વધુ આગળ વધવાની ફરીવાર આશા જન્મી છે.